Í Kerhólsskóla er lögð áhersla á að öllum líði vel og sýni vináttu og virðingu . Góður starfsandi og vinnusemi eru mikilsverðir þættir til að skólastarfið gangi vel fyrir sig . Við förum eftir fyrirmælum starfsfólks Nemendur og starfsfólk sýni fyllstu kurteisi . Við göngum snyrtilega um og förum úr útiskóm og yfirhöfnum í anddyri skólans . Í skólanum er lögð áhersla á hollar lífsvenjur . Nemendum er óheimilt að koma með sælgæti og gosdrykki ( inní því eru orkudrykkir ) í skólann nema annað sé tekið fram . Notkun rafretta , tóbaks og vímuefna er stranglega bönnuð . Notkun snjalltækja ( sími / snjallúr / spjaldtölva ) er óheimil á skólatíma , nema annað sé tekið fram af starfsfólki . Notkun snjalltækja er hvorki leyfð í matsal né úti í frímínútum . Hver árgangur ber ábyrgð á sínu borði í matsalnum og þurrkar af þeim og raðar stólum . Með brot á reglum þessum er unnið á eftirfarandi hátt : Ef nemandi brýtur skólareglur hefur kennari eða annar starfsmaður sem nálægur er , afskipti af honum . Ef brotið er smávægilegt er oft hægt að leysa málið á staðnum en ef ekki , er málinu vísað til umsjónarkennara nemandans . Umsjónarkennari ræðir við nemandann og reynir að leysa málið . Ef málið leysist ekki er málið tekið upp með skólastjórnendum . Ef ekki tekst að leysa málið á þessu stigi eða ef nemandi brýtur skólareglur síendurtekið , er talað við foreldra . Skólastjórnendur og / eða umsjónarkennari ræða við nemandann og forráðamenn hans . Verði ekki breyting á hegðun nemandans þrátt fyrir ítrekaðar aðgerðir þessara áðurnefndu aðila , getur komið til þess að leitað sé utanaðkomandi ráðgjafar . Kerhólsskóli væntir þess af hverjum nemanda : Að hann fari eftir reglum skólans og leggi sitt af mörkum til að skapa góðan náms - og félagsanda í skólanum . Að hann komi ávallt vel undirbúinn fyrir kennslustundir og rétt búinn í skólann ( klæddur eftir veðri , íþróttaföt , sundföt og handklæði ) . Valdi nemandi skemmdum á skóla eða munum hans , ber honum að bæta tjónið verði þess krafist af skólastjórnendum . Ef óheimil notkun eða truflun verður af síma fær nemandi eina áminningu , ef hann notar símann aftur í leyfisleysi starfsmanna er síminn gerður upptækur og afhendist hjá skólastjóra í lok skóladags . Við endurtekin brot verða skólastjórnendur að kalla nemanda og foreldra á fund . Komi nemandi með snjalltæki í skólann er það ekki á ábyrgð skólans , heldur á ábyrgð eiganda / forráðamanna .